lflage/wiki-talks huggingface dataset:
Keskustelu:Matts Dumell

message: Kumpi on oikea kirjoitusmuoto, Matts Dumell vai Mats Dumell? Google ainakin tuntee molemmat vaihtoehdot ja IMDb:ssä Mats on listattu tällä nimellä: http://finnish.imdb.com/name/nm0241532/ 84.251.202.195 25. helmikuuta 2008 kello 14.52 (UTC)
replies: text: Todennäköisesti Matts on oikein, koska hänen kirjansa on julkaistu sillä nimellä. Tarkistin Fennicasta. --Ulrika 25. helmikuuta 2008 kello 15.01 (UTC)

message: Nog är det fanimig vähän köyhää ettei tästä finlandssvenskista jätkästä finns artikkeli på Ruotsia?!?--CRConrad 24. syyskuuta 2011 kello 00.33 (EEST)
replies: text: Sitä pitänee ihmetellä sv-wikissä, ei ole suomenkielisen wikipedian murhe. --Anr 24. syyskuuta 2011 kello 00.35 (EEST)
replies: text: :Nyt, melkein 11 vuotta myöhemmin, artikkelia Dumellista ei sv-wikissä ole vieläkään, mutta mitäpä se edelleenkään tänne kuuluu. Kotivalo (keskustelu) 5. kesäkuuta 2022 kello 15.57 (EEST)
replies: text: ::Suomalaiset ovat aiemmin lisänneet maansa vähemmistökieliä Viikon kilpailuun ja Punaisten naisien kilpailuun, niin niihin svwikin vähemmistökielenä kilpailuwikiksi lisäämällä voisi artikkeli syntyäkin ja siitä saisi mahdollisesti jopa palkinnon tänne tunnukselleen.--MAQuire (keskustelu) 5. kesäkuuta 2022 kello 16.18 (EEST)
replies: text: ::: sv:Matts Dumell. Aktiivinen kielitaitoni on jäissä, joten joku äidinkielinen jatkakoon. --Abc10 (keskustelu) 5. kesäkuuta 2022 kello 17.08 (EEST)
thread_title:  Lite fattigt!
Keskustelu:Taloudellinen toiminta

message: Minulle jää epäselväksi, minkä aihealueen tämä artikkeli pyrkii kattamaan. Onko tarkoitus käsitellä (kansan)taloustieteen näkökulmaa taloudesta? Ainakin päällekkäisyyksiä tuntuu olevan, joten ihmettelen erillisen artikkelin tarvetta. --jkv 25. helmikuuta 2008 kello 15.38 (UTC)
thread_title: Artikkelin sisältö

message: Hei! Alkuosassa tekstiä luonnehditaan taloudellista toimintaa sellaiseksi, jossa rahaa sovelletaan parhaalla mahdollisella tavalla. Vaikka asialle onkin lähde, niin eikö kehnolla tavallakin sovellettu rahan käyttö ole (minusta) taloudellista toimintaa? ToniTurunen (keskustelu) 1. elokuuta 2022 kello 10.09 (EEST)
thread_title:  Miten niin "parhaalla" mahdollisella tavalla?
Keskustelu:Roope Ankan elämä ja teot

message: Johdannossa on "--ja vuonna 2005 siitä otettiin uusi painos. Vuonna 2007 siitä otettiin 3. painos.". Minulla on kirjahyllyssäni Roope Ankan elämä ja teot (Helsinki Media Oy, ISBN  951-32-0355-7) Toinen, korjattu painos, Painettu Saksassa 2001. --KatePit 25. helmikuuta 2008 kello 18.39 (UTC)
replies: text: Näinpä on. Ensimmäisestä laitoksesta otettiin Fennica-tietokannan mukaan kaikkiaan kolme uusintapainosta, vuosina 2001, 2005 ja 2006. Vuoden 2007 painos taas on kerrassaan uusi laitos eriävine sisältöineen. Korjailin kyseistä kohtaa artikkelissa. Vvalitettavasti en omista kuin ensipainoksen, joten suuremmin en kykene vertailemaan – mahtaako toinen painos (2001) sisältää muuta kuin typografisia pikkukorjauksia? --Haltiamieli 26. helmikuuta 2008 kello 07.54 (UTC)
replies: text: :Vilkaisin kirjakaupassa. Alkuperäiset "räsähdys" ja "pamaus" äänet, jotka näkyvät teksteinä irrallaan, on jätetty näkyviin siinä muodossa, kuin Rosa ne alunperin piirsi englanniksi, eikä päälle ole kirjoitettu tussilla "Pum", kuten minun vanhassa painoksessani.--Bluto 15. elokuuta 2009 kello 14.29 (EEST)

message: Lisäsin nähtävästi faktan siitä miksi Disney päätti sensuroida kaksi Rosan tarinaa. Sensuroiko Wikipedia lisäykseni?  –Kommentin jätti  2001:999:701:b1b3:f471:eb7b:bd3a:6c9f (keskustelu) 25. helmikuuta 2023 kello 22.26‎
thread_title:  Sensuuri ja Disney
Keskustelu:Venäjän rautatiet

message: Artikkeliin jostain syystä palautetaan osiota, josta on jo alaosionsa. Perusteluja ei ole esitetty eikä artikkelirakennetta kehitetä vastaavasti jollain suunnitelmalla. 87.108.52.12 25. helmikuuta 2008 kello 20.17 (UTC)
replies: text: Artikkelista jostain syystä on poistettu laajasti tietoa mitenkään perustelematta. Eipä ihme että palautuksia tehdään. Käytä yhteenvetoa. —Tve4 (Gblk) 25. helmikuuta 2008 kello 20.18 (UTC)
Commonssista ei löydy enää mitään asiaan liittyvää sivua, poistan turhaan tuolta alhaalta ton.Lasitten (Gblk) 30. lokakuuta 2008
Keskustelun osa siirretty SFAT alaosioon (neuvostoaikainen ensiluokkainen tietoliikenneverkko).Iota 30. lokakuuta 2011 kello 07.45 (EET)
thread_title: Palautukset
Keskustelu:Kalmarin unioni

message: Kartan kuvatekstissä maintaan, että Grönlanti esitetään turhaan unionin osana koska Grönlannin skandinaavinen asujaimisto olisi hävinnyt 1300-luvulla eikä Grönlannilla olisi tämän jälkeen ollut mitään tekemistä Skandinavan kanssa. Grönlannin skandinavinen asujaimisto kuitenkin hävisi vasta 1400-luvulla, joskin yhteydet emämaahan olivat loppuvaiheessa heikot tai olemattomat. Kuningas Fredrik II julisti 1568 Grönlannin kuuluvan Tanska-Norjalle ("Norjan Kruunulle") juuri siirtokuntien takia, ja vuodesta 1579 alkaen useat tanskalaiset retkikunnat yrittivät päästä yhteyteen "Vanhan Grönlannin" oletetusti vielä elossa olevien siirtokuntien kanssa pääsemättä juurikaan edes maihin Itä-Grönlantia reunustavan ahtojäävyöhykkeen läpi. Yhteys palautui vasta kun norjalainen pappi Hans Egede perusti Haabets Ön siirtokunnan Grönlannin länsirannikolle nykyisen pääkaupungin Nuukin (ent. Godthaab) lähelle v. 1721. Kalmarin unionin perustamisvaiheessa siirtokunnat olivat siis olemassa ja yhteyksien puuttumisesta huolimatta niiden oletettiin olevan edelleen olemassa unionin hajotessa -- itse asiassa vielä Egede yritti järjestää retkeä itärannikolle löytääkseen kadonneen "Itäsiirtokunnan" (Österbygden), joka kuitenkin todellisuudessa sijaitsi Etelä-Grönlannissa.--Jarmo K. 26. helmikuuta 2008 kello 08.59 (UTC)
replies: text: Oletko varma, että asutus hävisi 1400-luvulla? Netistä löytyy pikemmin "1400-luvulle mennessä" tms. tyyppisiä muotoiluja. Kartta sanoo yhteyksiä olemattomiksi, ja sen puolesta kertoo sekin, ettei kukaan käynyt Grönlannissa ja että vielä 1700-luvulla kuviteltiin siirtokuntien olevan olemassa. --ML 26. helmikuuta 2008 kello 09.25 (UTC)

text: Jarmo K. taitaa olla oikeassa. Vielä 1400-luvun puolelta on säilynyt kuvaus jopa häistä jossakin grönlantilaisessa kirkossa. Asutus kuitenkin kuului unionikuninkaan valtakuntaan enintään teoriassa. Mitään vouteja sinne ei tietääkseni lähetetty ainakaan enää 1400-luvulla, ja lopultahan asutus tosiaan hävisi pois ilman että Skandinaviassa edes oltiin tietoisia sen katoamisesta.--217.112.249.156 26. helmikuuta 2008 kello 18.03 (UTC)
thread_title:  Grönlanti 

message: "Kalmarunionen (tansk.,norj., ruot.)"  No jo on älyttömät lyhenteet! Kahdessa ensimmäisessä ei säästy yhtään merkkiä ja viimeisessäkin vain yksi. Voitaisiin tietysti olettaa, että ne olisivat translatiiveja, mutta loput kielet kuitenkin ovat nominatiivissa. Muistinorsu (keskustelu) 14. huhtikuuta 2013 kello 10.17 (EEST)
thread_title:  Kieliasu
Keskustelu:Vintturihinaus

message: Lyhyesti tässä selvitystä artikkelin "Vintturi" lähteistä. 
Kirjoitin tämän artikkelin koska muissa purjelentoon liittyvissä artikkeleissa vintturi tulee esiin ja kyseisestä laitteesta ei ollut sanaakaan kirjoitettuna ennen tätä. Vinttureista ei kovin paljoa kirjallista materiaalia löydy ja tähän hätään en ole lähtenyt etsimään erillisiä lähteitä artikkelin tiedoille. Koetan myöhemmin katsoa jos jostain löytyisi sopivia lähteitä. Artikkeli perustuu omaan noin 20 vuoden kokemukseen kyseisistä laitteista. Alkuperäinen artikkelini koski vintturia vain ilmailun kannalta katsottuna, joten uuteen aloitukseen en ota kantaa ja siihen saa lähteet etsiä joku toinen henkilö. Jos joku löytää tekstiä tukevia lähteitä ennen kuin itse ehdin niitä kaivamaan, niin olen asiasta hyvin kiitollinen. Antipodi 26. helmikuuta 2008 kello 23.50 (UTC)[[Antipodi
replies: text: Teknisesti tässä on kyseessä sama laite, josta käytetään myös nimitystä vinssi. Vilkapi (keskustelu) 18. lokakuuta 2014 kello 22.41 (EEST)
thread_title:  Artikkelin lähteistä
Keskustelu:Riitta Uosukainen

message: Vaihdoin syntymäpaikan Ensosta Jääskeksi, joka on Uosukaisen oikea syntymäpaikkakunta. Enso-nimistä paikkakuntaa ei ole ollutkaan, vain Jääsken Pelkolan kylässä sijainnut tehdasalue ja samanniminen rautatieasema. Uutisvuoto-ohjelmassa 23.2.2008 Uosukainen sanoi virheellisesti Enson olleen Jääsken kylä. --Se Elmeri 27. helmikuuta 2008 kello 10.09 (UTC)
Titteleitä lisätty, pojan nimi lisätty. --Käyttäjä Saimaanamk, 24.3.2008

message: Mobiilissa sivun otsikon alla lukee "suomalainen poliitikko ja Suomen 58. pääministeri". Näinhän ei ole (Esko Aho on tuo 58. pääministeri ja Riitta ei ole koskaan ollut pm). En osaa vain tuota tekstiä mistään korjata? Jrutila (keskustelu) 31. maaliskuuta 2019 kello 19.36 (EEST) Juho
replies: text: Tuo kuvaus tulee Wikidatasta. Poistin pääministeri-väitteen siellä. Wikipedian mobiilisovelluksella tuota kohtaa pystyy muokkaamaan suoraan, muuten pitää mennä erikseen Wikidataan. --Anr (keskustelu) 31. maaliskuuta 2019 kello 19.56 (EEST)
thread_title:  58. pääministeri?
Keskustelu:Portal

message: Mites kun Portalissa on nykyään suomenkieliset tekstitykset ja nissä käytetään pelin teleportaatiopinnoista sanaa portti artikkelin käyttämän portaalin sijaan. Muutammeko kaikki maininnat virallisen käännöksen mukaiseksi? Jotenkin tuo portti ei kalskahda omaan korvaan hyvältä, mutta se olisi kuitenkin virallinen termi. --Tsukaji 2. toukokuuta 2011 kello 23.33 (EEST)
replies: text: Itseltäni vahva ei muutokselle. Sana portaali on peliä pelanneille sointunut suuhun enkä kannattaisi uuden termin "pakottamista". --AtteL 3. toukokuuta 2011 kello 21.04 (EEST)
replies: text: :Toisaalta uutta sanaa käytetään itse pelissä. Mutta toisaalta aikaisemman pelin samaa tarkoittanut sana "portaali" on jo ehtinyt vakiintua käyttöön. En osaa sanoa kumpaa tulisi käyttää. Vähintään tulisi mainita suluissa, että portaaleja kutsutaan pelin suomennoksessa porteiksi.--Olimar  3. toukokuuta 2011 kello 21.33 (EEST)
replies: text: ::Portti sanaa siis käytetään nimenomaan ekan Portalin suomennoksessa. Itse omistan vain Portal ykkösen, joten piti tarkistaa Portal kakkosen suomennos Youtube-videolta ja siinä ovat siirtyneet käyttämään portaalia suomennoksena. Portal 2: Portaali-sana näkyy 1:25 ja Portal 1: Portti-sanaa käytetään esim. kohdassa 0:30. --Tsukaji 4. toukokuuta 2011 kello 03.56 (EEST)
replies: text: :::Pitäydytään portaalissa, kerta myös uusimman osan suomennoksessa sitä käytetään.--Olimar  4. toukokuuta 2011 kello 09.02 (EEST)
Ei muuten ole ensimmäinen FPP-peli. Muistan jo 90-luvulla pelanneeni Playstationilla jotain indie fpp-peliä jossa piti
kikkailla joidenkin palikoiden kanssa, että pääsi pois kuilusta tms. 84.251.116.191 14. toukokuuta 2010 kello 21.01 (EEST)
Chellin sukunimi ei ole johnson Kommentin jätti 91.155.61.97 (keskustelu – muokkaukset).

text: Onpas. Jakemuska 13. kesäkuuta 2008 kello 15.27 (UTC)
Mielestäni artikkeli kannattaisi siirtää pikemminkin Half-Life pelisarjaan erillisenä pelinään, ei modina. Se sentään kuuluu virallisesti tarinaan ja on aivan eri peli mitä Half-Life 2 on. --85.217.9.29 26. marraskuuta 2008 kello 20.34 (EET)

text: Kannatan edeltävää.V v p 11. huhtikuuta 2009 kello 17.14 (EEST)

message: Olen kyllä nähnyt spekulointia tästä episode 3 jutusta vaikka missä muualla kuin pelit-lehdessä. Artikkelia voisi muuttaa Jakemuska 6. heinäkuuta 2009 kello 23.55 (EEST)
replies: text: Korjattu. Lähteitä en valitettavasti jaksanut alkaa merkitsemään. -Chaosphere 4. joulukuuta 2009 kello 07.40 (EET)
Pelin nimi on itse asiassa Portal still alive.
thread_title:  Pelit.fi spekuloi?
Keskustelu:Unifem

message: Eikös Wikipedian sääntöihin kuulu, että otsikon ensimmäinen kirjain kirjoitetaan isolla ja muut pienellä. Ks. Pasila (televisiosarja).
replies: text: Yleensä kyllä, vaan tämäpä on lyhenne. --Louhikärmes 28. helmikuuta 2008 kello 16.10 (UTC)
replies: text: :Mikä on lähteenä tiedolle, että tämä olisi lyhenne. Ei tuosta kyllä saa millään väännettyä noista sanoista noita kirjaimia ainakaan tuohon järjestykseen. 88.115.74.88 24. huhtikuuta 2008 kello 18.15 (UTC)
replies: text: ::Wikipedian merkitsemiskäytännöt ei tunne moista lyhennekäytäntöä. --Sankarip (keskustelu) 24. huhtikuuta 2008 kello 18.19 (UTC)
thread_title:  Otsikko
Keskustelu:Mikroaallot

message: Mielestäni tämä sivu pitäisi siirtää nimelle Mikroaallot. Siirtäminen ei minulta onnistu. --Hartz 29. helmikuuta 2008 kello 12.09 (UTC)
replies: text: Siirrän. --Matti-92 29. helmikuuta 2008 kello 12.10 (UTC)
replies: text: :Jahas, ei onnistu minultakaan. --Matti-92 29. helmikuuta 2008 kello 12.12 (UTC)
replies: text: ::Uudelleenohjaussivu nimeltä mikroaallot on jo olemassa, se pitäisi varmaan ensin poistaa tai copy pastella siirtää tämän sivun sisältö sinne  Jawacz 29. helmikuuta 2008 kello 18.10 (UTC)

message: Karsin rönsyilevää yksittäisiä tutkimuksia luetteloivaa terveysvaikutusosaa viime vuonna, mutta osioihin näyttää tulleen taas lisää näitä yksittäisten tutkimusten tiivistelmiä. Mikroaaltojen terveys- ja ympäristövaikutukset ovat aihealueena niin laaja, että asiaa pitäisi käsitellä lähtökohtaisesti laajojen metatutkimusten kautta, ja tällaisella yksittäisten tutkimusten referoinnilla annetaan tavalliselle aiheesta ymmärtämättömälle lukijalle varsin harhaanjohtava kuva. --Msaynevirta (k · m) 10. toukokuuta 2019 kello 19.20 (EEST)
replies: text: Todettakoon vielä, että aihetta olisi Wikipediassa hyvä käsitellä noiden metatutkimustenkin sijaan esim. viranomaisten tai luotettavien instituutioiden antamien lausuntojen kautta, sillä Wikipedian kirjoittajakaan ei pysty käsittelemään laajan tieteenalan vuosikymmenten aikaisia tutkimuksia. Cancer Research UK on käsitellyt hyvin aihetta, ja siitä kirjoittamisen vaikeutta (, ). --Msaynevirta (k · m) 10. toukokuuta 2019 kello 19.53 (EEST)
replies: text: :Voipi olla ettei tiede vielä osaa sanoa miten mikroaallot vaikuttavat ihmiskehon pienimpiin osasiin. Tiede osaa kyllä arvioida minkä suuruisista energioista on kyse. Tiede osaa myös sanoa että sähkömagneettista säteilyä on maapallolla aina ollut, eikä välttämättä ylity liiallisuuden raja. --Hartz (keskustelu) 10. toukokuuta 2019 kello 19.56 (EEST)
thread_title:  Terveys- ja ympäristövaikutusten tutkimukset 

message: Asiallisia ja napakoita puheenvuorojani poistettiin toistuvasti 12.1.2020, mikä rikkoi mielestäni keskustelusivun muokkausta koskevia sääntöjä, ks. https://fi.wikipedia.org/wiki/Wikipedia:Keskustelusivu#Muiden_kommentteja_ei_saa_muuttaa 
Olen jättänyt asiaa koskevan kommenttipyynnön osoitteeseen
https://fi.wikipedia.org/wiki/Wikipedia:Kommenttipyynt%C3%B6/Mikroaallot-artikkelin_keskustelusivulta_poistetut_puheenvuorot_12.1.2020
109.240.16.110 13. tammikuuta 2020 kello 01.32 (EET)
thread_title: Puheenvuorojeni poistamista koskeva kommenttipyyntö
Keskustelu:Villisika

message: Tänne tarvitsee paremman kuvan villisian jäljestä. Nykyinen on suttuinen. Lab-oratory 29. helmikuuta 2008 kello 12.15 (UTC)
replies: text: Image:Sus.scrofa.tracks.jpg tai Image:Sus.scrofa.tracks.on.snow.jpg? –Kooma (di algo) 29. helmikuuta 2008 kello 12.19 (UTC)
replies: text: :Vaihdoin edellämainittuun. --Matti-92 29. helmikuuta 2008 kello 12.20 (UTC)

message: Ehdotan lupaavaksi. --Hurrygane (k · m) 8. kesäkuuta 2016 kello 00.24
replies: text: Ihan niin kuin tuossa olisi muutamia pikkuasioita vailla lähteitä. Kartta ei vastaa aivan tekstiä, mutta se ei ole este. --Höyhens (keskustelu) 9. kesäkuuta 2016 kello 21.14 (EEST)
replies: text: : Lisäsin lähdepyynnön tuohon "liha on aina tarkistettava" - määrääkö Suomi, EU vai terve järki. --Tappinen (keskustelu) 10. kesäkuuta 2016 kello 00.26 (EEST)
replies: text: :: Kai sen Evira päättää komission pohjalta. Lienee jotensakin luettavissa lähteestä. --Höyhens (keskustelu) 22. kesäkuuta 2016 kello 12.07 (EEST)

text: Kun villisika on useimpien kesysikojen kantamuoto, pitäisi kesyyntymisestä varmaan kertoa enemmän. J.K Nakkila (keskustelu) 13. kesäkuuta 2016 kello 20.09 (EEST)

text: Kannatan lupaavaksi. --Seeggesup? 16. kesäkuuta 2016 kello 18.00 (EEST)

text: Kohdassa "Esiintyminen Suomessa ja lähialueilla" sanotaan ensin, että kanta on "jäänyt vain pariinsataan yksilöön kylmien talvien ja metsästyksen vuoksi" mutta saman kappaleen lopussa sen sanotaan olevan jo "lähemmäs tuhatta yksilöä". Pistin lähdepyynnön jälkimmäiseen väitteeseen.--Tanár 19. kesäkuuta 2016 kello 22.05 (EEST)
replies: text: :Kun toi määrä Suomessa edes suunnilleen selviää, on mielestäni lupaavan tasoa. --Höyhens (keskustelu) 22. kesäkuuta 2016 kello 12.07 (EEST)
replies: text: ::Otin LA-ehdotuksen pois, kun artikkeli ei ole tästä kehittynyt. Pannaan sitten uudestaan ehdolle, jos tilanne muuttuu.--Tanár 30. kesäkuuta 2016 kello 12.59 (EEST)
</div>
thread_title:  Lupaava artikkeli -ehdotus
Keskustelu:Oktaaniluku

message: "Oktaaniluku ei korreloi bensiinin "laatuun". Korkeampioktaaninen seos ei sisällä enempää energiaa. Se ei pala nopeammin tai anna parempaa käyttötehoa." 
Miksi sitten ainakin vanhoissa autoissa (15-20v) 98-oktaaninen bensiini antaa huomattavasti paremman kayttotehon kuin 95?
replies: text: Auton vaatima oktaaniluku on minimivaatimus, jotta moottori ei ala nakuttamaan. Ilmeisesti kyseiset autot käyttävät korkeaa puristussuhdetta ja vaativat vähintään 98-oktaanista, ja 95-oktaaninen on liian pieni. Uudetkin korkeaa puristussuhdetta käyttävät autot (lähinnä kilpailuautot) vaativat korkeampioktaanista bensiiniä. --Vuo 2. maaliskuuta 2008 kello 11.27 (UTC)

message: Artikkelissa kirjoitetaan, että oktaani- ja setaaniluvut ovat kääntäen verrannollisia.   Tämähän tarkoittaa matemaattisena ilmaisuna, että lukujen tulo on vakio.  Pitäisi ilmaista asia väljemmin: "käänteisiä", "käänteisiä siten, että muuttuvat eri suuntiin", jne...
Pauvo
thread_title:  Kääntäen verannollisuus 

message: Tuo lause hieman häiritsee, tai jättää liikaa tulkinnanvaraa.
Mun ruohonleikkuria ajetaan täydellä 15hp teholla 95e bensalla ja jos sinne tankkaisi korkeaoktaanista kisabensaa niin se olisi edelleen 15hp täydellä teholla.
Toisaalta, jos suunnittelisin jatkossa käyttäväni pelkästään tuota korkeaoktaanista kisabensaa ruohonleikkurissani, niin sen puristussuhdetta voisi nostaa, jonka seurauksena se tuottaisi yli 15hp. Tämä kuitenkin vaatisi moottorin rakenteellisia muutoksia (sylinterinkannen koneistus). Em toimenpide taas lisää moottorin mekaanista rasitusta ja todennäköisesti aiheuttaa moottorin rikkoutumisen ellei erinäisiä osia (männät,kiertokanget,kampiakseli) vaihdeta parempilaatuisiin.
Toisaalta jos kyseessä on uudempi (ja etenkin jos uudempi & ahdettu) moottori, niin oktaanin nostaminen minimivaatimuksen yli saattaa sytytyksen ajoituksen ja ahtopaineen nostamisen myötä tuoda lisää tehoa. --Seegge (keskustelu) 26. lokakuuta 2013 kello 13.06 (EEST)
thread_title:  "Kuitenkin moottoria voidaan käyttää suuremmalla huipputeholla ilman nakutusongelmia, jos oktaaniluku on korkeampi."
Keskustelu luokasta:Keski-Amerikan alkuperäiskansat

message: Luokkaan sisältyvät nyt oikeastaan Väli-Amerikan kansat, mikä on laajempi rajaus kuin WP-artikkelin määrittelemä Keski-Amerikka (siinä määritelty Keski-Amerikka ei sisältäisi Meksikoa, joka jää Pohjois-Amerikkaan). Mutta asiallisesti tämä lienee parempi rajaus.--Kotlas 29. helmikuuta 2008 kello 19.22 (UTC)
thread_title: Keski-Amerikka vs Väli-Amerikka
Keskustelu:Svinhufvudin I hallitus

message: Sekä Svinhufvudin (27.11.1917-27.5.1918) että sitä seurannut Paasikiven (27.5.-27.11.1918) senaatti olivat vallassa tasan kuusi kuukautta. Oliko kyseessä pelkkä sattuma vai olivatko hallitukset tuolloin määräaikaisia? ¨-KLS 1. maaliskuuta 2008 kello 13.53 (UTC)
Pelkkä sattuma. Eivät tietenkään hallitukset olleet määräaikaisia. Svinhufvudin ensimmäinen hallitus kaatui siihen, kun Svinhufvudista tuli valtionhoitaja ja sodan jälkeen porvarit olivat jakautuneet monarkisteihin sekä tasavaltalaisiin, katsottiin sisäpoliittisen tilanteen vaativan hallituksen vaihtamista. Paasikiven monarkistinen senaatti taas kaatui Saksan keisarikunnan romahtamiseen. Tosin molemmat näistä hallituksista olivat jo de facto kaatuneet ennen virallista eroa, yleensä eroamiskuukauden alkupuoliskolla.--Smörre 17. kesäkuuta 2008 kello 20.18 (UTC)

message: En jaksa ryhtyä pidempään muokkaussotaan tuon mallineen kanssa, mutta mielestäni olisi toivottavaa, että autonomian ajan senaatit ja itsenäisyyden ajan hallitukset muodostaisivat tässä jatkumon; katkos on joka tapauksessa jälkeenpäin kuviteltu. Kun Svinhufvudin senaatti nimitettiin 27.11.1917 ei Suomi ollut vielä itsenäinen, ja uudella senaatilla oli täsmälleen samat valtaoikeudet ja sama institutionaalinen asema kuin edeltäjälläänkin. Jos halutaan luoda maan itsenäistymisen kohdalle katkos, niin siinä tapauksessa mallineessa "alkamisajankohdaksi" pitänee merkitä maan itsenäistymispäivä 6.12.1917 eikä senaatin nimityspäivä 27.11. Otsikko "Suomen hallitus" ei kuitenkaan määrittele maan itsenäisyyden astetta. Voitaisiin tietysti selvyyden vuoksi korjata muotoon "Suomen senaatti" tässä ja Paasikiven senaatin kohdalla. --Risukarhi 20. kesäkuuta 2011 kello 16.05 (EEST)
thread_title:  Edeltäjä-seuraaja
Keskustelu:Kulttuurihistoria

message: OPH:n etälukiossa on paljon hyvää materiaalia kulttuurien synnystä "maallikolle" ymmärrettävällä tavalla. Sitä voisi jotenkin hyödyntää.  Kokosin ko. sivuston linkkilistan tähän. Mihin artikkeleihin laittaisitte sen? Olen ripotellut sitä "sinne sun tänne". :$ Kulttuurihistoria olisi looginen paikka...
* Opetushallituksen etälukio-sivusto kulttuurista
** Miten ihmisestä tuli maapallon herra?
** Miten ihminen elää keräily- ja pyyntikulttuurissa?
** Miksi ihminen alkoi viljellä maata?
*** Miten maanviljely muutti ihmisten elämää ja heidän käsityksiään maailmasta?
*** Ensimmäisten korkeakulttuurien merkitys nykyisille kulttuureille
**  Konekulttuurin kehittyminen
*** Miten teollistuminen muutti ihmisten elämää ja arvostuksia?
** Kaupan merkitys kulttuurin kehittymisessä ja kulttuurien välisessä vuorovaikutuksessa
*** Miten syntyivät maailmanmarkkinat?
Ongelmana on Wikipedian periaate välttää olemasta linkkilista. Ehdottaisin kuitenkin tämän linkkilistan laittamista sivusto(i)lle kunnes joku kääntää sen Wikipedian artikkel(e)iksi.
- Jmartisk 2. maaliskuuta 2008 kello 09.13 (UTC)
thread_title:  Linkkilistasta
Keskustelu:Sauber

message: Mielestäni olisi hyvä, jos tossa Saavutukset-osiossa lukisi, minkä palkintosijan talli on saavuttanut kussakin kilpailussa. --Vnnen 2. maaliskuuta 2008 kello 12.27 (UTC)
Anteeksi, mokasin jotain ja taulukko ei näy oikein. Voisiko joku korjata?--Kaak 25. maaliskuuta 2008 kello 12.20 (UTC)

message: Artikkeli on valittu 2008 hyväksi, mutta se on kehnossa kunnossa sillä lähteistys on sen jälkeen laiminlyöty. Ei täytä enää kriteerejä. --Abc10 (keskustelu) 10. elokuuta 2021 kello 19.31 (EEST)
thread_title: Hyvä lähteetön?
Keskustelu:Aurinkopyörä

message: Väite aurinkopyörästä "perinteisenä uuspakanallisena symbolina" on minusta vähän ongelmallinen. Niin uuspakana (wiccalainen) kuin itse olenkin, on se minusta siksi nuori uskonnollinen suuntaus, ettei kovin hääveistä perinteistä voida puhua, varsinkaan tässä yhteydessä, jossa ne rinnastuvat tuhansia vuosia vanhoihin symbolijärjestelmiin. Toki uuspakanayhteydestä voidaan ja tuleekin artikkelissa mainita. –Saruwine 2. maaliskuuta 2008 kello 16.29 (UTC)

message: Muutin koko sivun ohjaukseksi ja tein tämän artikkelin tilalle artikkelin Aurinkoristi, jossa on osittain samaa asiaa kuin tässä. Tämä artikkeli oli niin aiheeltaan epäselvä, lähteetön ja uskoakseni virheellinenkin, että en katsonut sisältöä säilyttämisen arvoiseksi. Missä esimerkiksi väitetään, että Intian ja romanien lippujen chakra-kärrynpyörät olisivat aurinkosymboleja? --Savir (keskustelu) 6. huhtikuuta 2021 kello 14.40 (EEST)
thread_title: Muuttaminen ohjaussivuksi
Keskustelu:Irlanninsusikoira

message: ööö... toi kuva on joko skotlanninhirvikoirasta tai tosi rumasta irlanninsusikoirasta. Ei oikein anna kunniaa rodulle. –Kommentin jätti 84.248.218.113 (keskustelu) 
replies: text: Olisiko nyt oikea rotu? (Vaihdoin saman kuvan mitä oli englanninkielisessä versiossa) --Harriv 2. maaliskuuta 2008 kello 19.22 (UTC)
Toi on huomattavasti parempi. ja kiitoksia hämmästyttävän nopeasta toiminnasta. –Kommentin jätti 84.248.218.113 (keskustelu)

message: pitääkö väite paikkansa,että Suomessa olisi vaadittu aseenkantolupa kyseisen koiran omistajalta.Joskus 1920-30 luvulla.  –Kommentin jätti 85.76.164.93 (keskustelu) 11. syyskuuta 2017 kello 21:00:09
thread_title:  irlanninsusikoira